Anunț privind alegerea centrului de testare la etapa de recrutare a concursului de ocupare a unor funcţii publice vacante - grad profesional debutant şi asistent

În data de 19 martie 2024 au fost afișate și comunicate rezultatele contestațiilor depuse cu privire la etapa de verificare a eligibilității pentru funcțiile publice de execuție de grad profesional debutant și asistent, prin intermediul platformei informatice de concurs, în contul candidatului, acesta primind o notificare prin e-mail, precum și pe site-ul Agenției Naționale a Funcționarilor Publici ([Rezultate soluționare contestații](https://www.anfp.gov.ro/Anunt/Rezultatele_solutionarii_contestatiilor_privind_proba_de_verificare_a_eligibilitatii_candidatilor_din_etapa_de_recrutare_a_concursului_de_ocupare_a_un)).

Vă informăm că în perioada 20-22 martie 2024 candidații declarați “admis” pot alege centrul, data și intervalul orar de participare la probele de testare, în oricare dintre cele 9 centre disponibile.

**Lista centrelor o regăsiți** [**AICI**](https://concurs-national.anfp.gov.ro/concursul-national/centre-testare/)**, iar programarea se face exclusiv online prin platforma informatică de concurs, în termenul prevăzut anterior.**

După expirarea termenului de 3 zile lucrătoare, candidații care nu și-au manifestat opțiunea sunt alocați în mod aleatoriu unui centru de testare, astfel încât să se asigure un număr minim de 10 candidați pentru fiecare centru.

Pentru asigurarea unui număr minim de 10 candidaţi pentru fiecare sesiune sau centru de testare, după caz, Agenţia poate redistribui candidaţii care şi-au manifestat opţiunea, către alt centru de testare, precum şi pentru altă dată şi interval de participare la testări, în măsura în care numărul de candidaţi înscrişi nu justifică alocarea de resurse pentru desfăşurarea probelor în acel centru sau, după caz, intervine orice altă dificultate în susţinerea testărilor.

Dacă întâmpinați dificultăți în alegerea centrului de testare, vă rugăm să urmăriți tutorialul audio – video publicat [AICI](https://concurs-national.anfp.gov.ro/materiale-utile/tutoriale/) sau să consultați Manualul de utilizare al platformei informatice de concurs (paginile 31-33) disponibil [AICI](https://concurs-national.anfp.gov.ro/materiale-utile/ghiduri-proceduri-manuale/).

Pentru alte neclarități nu ezitați să ne contactați la:

* adresa de e-mail: [concurs-national@anfp.gov.ro](mailto:concurs-national@anfp.gov.ro)
* telefon: 0374.112.783; 0374.112.758

Persoane de contact şi funcţia publică deţinută:

* Vlad - Costin Ciupercă, consilier, Serviciul organizare și desfășurare concurs național;
* Mariana - Emilia Neaga, consilier, Serviciul organizare și desfășurare concurs național.